**114/2021. (V.10.) „kt.” sz. határozat**

**a Karcag külterületi 049/11 hrsz-ú ingatlan megvásárlásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e)-f) pontjaiban biztosított jogkörében eljárva, a Karcag Városi Önkormányzat Képviselő-testületének a Karcag Városi Önkormányzat vagyonáról és a vagyongazdálkodás szabályairól szóló 23/2012. (X. 16.) önkormányzati rendelet 14. § (3) bekezdésében, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján az alábbiak szerint dönt:

1. Karcag Városi Önkormányzat ivóvíztározó kialakításának céljára megvásárolja a 2. pontban meghatározott ingatlant.
2. Az ingatlan adatai:

Helye: Karcag külterület

Helyrajzi szám: 049/11

Megnevezése: kivett udvar

Alapterülete: 904 m2

1. Tulajdonosok adatai:

Karcag-Tilalmasi Mezőgazdasági Kft. (székhely: 5308 Karcag-Tilalmas 063 hrsz., cg. szám: 16-09-001226, képviseli: Varga Géza ügyvezető), 1/1 tulajdoni hányadban.

Az ingatlanra teher nincs bejegyezve.

1. Vételár:

Bruttó 452.000,- Ft

1. Fizetési feltétel:

A vételár megfizetése az adásvételi szerződés aláírását követő 5 munkanapon belül történik.

1. A Képviselő-testület felhatalmazza a Karcag Városi Önkormányzat Polgármesterét, hogy a 2. pontban meghatározott ingatlanra vonatkozó adásvételi szerződést aláírja. Felkéri Dr. Kovács László Iván kamarai jogtanácsost az adásvételi szerződés megszerkesztésére, ellenjegyzésére és az ingatlan-nyilvántartási eljárásban a Karcag Városi Önkormányzat teljes körű képviseletére.
2. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2021. április 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda
5. Karcagi Polgármesteri Hivatal, Dr. Kovács László Iván kamarai jogtanácsos, helyben
6. Karcagi Polgármesteri Hivatal Költségvetési és Adó Iroda, helyben
7. Karcag-Tilalmasi Mezőgazdasági Kft., 5308 Karcag-Tilalmas Tilalmas, 063 hrsz

Karcag, 2021. április 27.

|  |  |
| --- | --- |
|  | **(: Szepesi Tibor :)** |
|  | polgármester |